
Képnélküli Jhvh vagy képtelen Izrael?

A dolgozat az izraeli vallás anikonikus kultuszának eredetét vizsgálja az ikonográfikus leletek és a környező vallások fényében. A régészeti és ikonográfiai leletek egy politeista térség vallásának megfelelő képet rajzolnak az ókori Izraelről. Ezzel szöges ellentétben áll az ószövetségi képtilalom. A kutatás sokféle választ adott a diszkrepancia feloldására, melyekben a közös elem az, hogy a képtiszteletet a népi kegyesség a standardtól eltérő devianciájának tartják. Ez a feltételezés azonban az ÓSZ-i szövegek vizsgálata alapján revideálásra szorul. Az ókori Izraelben is volt ikonikus és anikonikus jahvizmus, melyek a nemzeti szintű kultusz megnyilvánulási formái voltak. A döntést mindig az uralkodó király hozta meg. Ennek megfelelően az anikonikus jahvizmus az egységes királyság nemzeti kultuszcentralizációjának kelléke volt, mely egyrészt a politikai stabilitást hivatott elősegíteni, másrészt pedig a nemzeti identitás kialakítását célzó program része volt.



